**Toamna**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce se ascunde-n fiecare picătură

Când sub povara densă, nori gemură,

Şi scuturaţi de friguri şi tristeţe

Îşi plâng ades trecuta lor nobleţe?

Îngălbenite frunze de salcâm

Căzute parcă de pe alt tărâm

Un foşnet moale de covor pufos

Se aude şi se simte acum pe jos.

Iar după o ploaie rece şi ostilă

Când atmosfera parcă-i volatilă

Apare din neant, din cer ascuns

Seninul din adâncul necuprins.

Sferă de energie magică şi pură

Cu-nvelitoarea ta, ca o armură

Te schimbi mereu, natură, eşti ciudată

Exact ca o regină adevărată.